
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 84
                                                              din 29 martie 2018
privind înființarea Direcției de Asistență Socială Sighișoara,

cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5881/I/2/05.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Guvernului nr. 797/2017 pentru aprobarea regulamentelor - cadru de organizare și funcționare ale serviciilor publice de asistență socială și a structurii orientative de personal,  potrivit căreia este necesară reorganizarea Serviciului Public Asistență Socială din aparatul de specialitate al Primarului Municipiului Sighișoara în Direcția de Asistență Socială, cu personalitate juridică, devenind ordonator secundar de credite;

Ținând cont de prevederile art. 107 și 100 din Legea nr. 188/1999 privind Statutul funcționarilor publici, republicată, cu modificările și completările ulterioare;

Ţinând cont de avizul Agenţiei Naţionale a Funcţionarilor Publici Bucureşti nr. 16044/2018, înregistrat la Municipiul Sighișoara cu nr. 8778/28.03.2018;

Ținând cont de prevederile art. 112 alin. (1) din Legea nr. 292/2011, legea asistenței sociale, cu modificările și completările ulterioare, care stipulează că: ”…autorităţile administraţiei publice locale au atribuţii privind administrarea şi acordarea beneficiilor de asistenţă socială şi a serviciilor sociale.”;
Ținând cont de prevederile art. 113 alin. (3) din Legea nr. 292/2011, legea  asistenței sociale, cu modificările și completările ulterioare, potrivit cărora: ”serviciile publice de asistenţă socială se organizează în subordinea consiliilor locale ale municipiilor şi oraşelor, la nivel de direcţie.”;
Ținând cont de prevederile art. 17 și art. 36 din  Legea nr. 215/2001, legea privind administrația publică locală, republicată, cu completările şi modificările ulterioare;






Ținând cont de prevederile Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
Ținând cont de prevederile H.G. nr. 867/2015 pentru aprobarea Nomenclatorului serviciilor sociale, precum și a regulamentelor – cadru de organizare și funcționare a serviciilor sociale, cu modificările și completările ulterioare;
Ținând cont de prevederile Legii nr. 272/2004 privind protecția și promovarea drepturilor copilului, republicată, cu modificările și completările ulterioare; 
Ținând cont de Ordinul Ministerului Muncii, Solidarității Sociale și Familiei – Autoritatea Națională pentru Protecția Copilului și Adopție nr. 24/2004 pentru aprobarea Standardelor minime obligatorii pentru centrele de zi;


Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 5884/I/2/05.03.2018, prin care se propune înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia, îndeplinindu-se prevederile legale în acest sens;
În temeiul prevederilor art. 36 alin. (2) lit. „a” și lit. ”d”, alin. (3) lit. ”b”, alin. (6) lit. „a”, pct. 2, art. 45 alin. (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,


          H O T Ă R Ă Ş T E:

Art. 1. (1) Se aprobă înființarea Direcției de Asistență Socială Sighișoara, ca instituție publică de interes local cu personalitate juridică, în subordinea Consiliului Local Sighișoara, prin reorganizarea Serviciului Public de Asistență Socială, conform prevederilor Hotărârii Guvernului nr. 797/2017, cu transferul sau preluarea, după caz, a personalului din cadrul Serviciului Public de Asistență Socială, precum și a activităților subordonate acestuia, cu respectarea prevederilor art. 100 din Legea nr. 188/1999 privind Statutul funcționarilor publici, republicată, cu modificările și completările ulterioare.

(2) Se aprobă Organigrama și Statul de funcții, ale Direcției de Asistență Socială Sighișoara, conform anexei  nr. 1 și nr. 2, care fac parte integrantă din prezenta hotărâre.


Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Resurse Umane și Administrare Sistem Informatic din cadrul Municipiului Sighişoara.


Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 16 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Resurse Umane și Administrare Sistem Informatic; 
  1 ex. Biroul Buget, Contabilitate, Salarizare – Direcția Economică; 
  1 ex. Serviciul Public Asistență Socială.
10 ex.
B.A. 

